Foto’s: Dié drie soek na bankroofArgieffoto Die polisie is op soek na drie mans wat hulself as polisiebeamptes voorgedoen het en die Standard Bank in eMalahleni (Witbank) beroof het. Brig. Selvy Mohlala, woordvoerder van die polisie, sê die drie mans het Maandagoggend by die bank in Mandelastraat ingestap en hulself as polisiebrigadiers voorgedoen. Hy sê die verdagtes was in netjiese pakke geklee. “Een van die verdagtes het homself as brig. Mbatha voorgestel. In die proses het hulle vuurwapens uitgepluk en dit op die takbestuurder en personeel gerig voor hulle met ‘n onbekende bedrag geld gevlug het.” Die polisie het enigiemand met inligting versoek om lt.kol. P.G. Maahlo by 082 648 4621 te skakel.